Aqualung

Aqualung (בעברית: ציוד צלילה או ריאת מים) הוא אלבום האולפן הרביעי של להקת הרוק הבריטית ג'ת'רו טאל. האלבום יצא לאור ב-19 במרץ 1971, בהוצאת חברות התקליטים קרייסליס רקורדס ואיילנד רקורדס<ref name="ReferenceA">חברות אלה הפיצו את האלבום באירופה. בשאר העולם (כאמור אמריקה, יפן ואוקיאניה) הופץ האלבום על ידי חברת "Reprise Records"</ref>. שירי האלבום נכתבו על ידי חברי הלהקה, לצד איאן אנדרסון וטרי אליס, שגם הפיקו את האלבום. Aqualung הוא האלבום המצליח ביותר של הלהקה. הוא נכנס לצמרת מצעדי אלבומים רבים ברחבי העולם. הוא נחשב על ידי רבים לאלבום קונספט שנושאו המרכזי הוא "הבדלה בין דת לאלוהים", חרף טענותיהם של חברי הלהקה כי לא הייתה בכוונתם ליצור אלבום קונספט.<ref name=":3"></ref> Aqualung זכה להצלחה גם מחוץ לגבולות הממלכה המאוחדת. מבקרי מוזיקה רבים אף טענו כי בזכותו, הפכה הלהקה לידועת-שם בקרב הקהל האמריקאי. האלבום זכה לביקורות חיוביות, שהדגישו את שילוב הרוק וההבי מטאל עם מוזיקה דתית וקלאסית. Aqualung משלב כלי נגינה שונים ומגוונים, החל מגיטרה ופסנתר, וכלה בצלילי חליל שמזוהים בשאר שירי הלהקה.

עם מכירות של למעלה משבעה מיליון עותקים<ref></ref><ref></ref><ref></ref> ברחבי העולם, Aqualung הפך לאלבום הנמכר ביותר של הלהקה. האלבום הגיע למקום הרביעי במצעד האלבומים הבריטי<ref name=":4"></ref> ולמקום השני במצעד האיטלקי.<ref name=":5"></ref> מתוך האלבום יצאו שני סינגלים, "Hymn 43" ו"Locomotive Breath".

== רקע והפקה ==
להקת [[לד זפלין, 1977. שתי הלהקות התחלקו באותו אולפן הקלטות במקביל.|טקסט=]]
לאחר סיבוב הופעות בארצות הברית, פוטר נגן הבס הקודם של הלהקה גלן קורניק והוחלף בג'פרי האמונד<ref name=":1">נולן (2001), עמ' 61</ref>, חבר ותיק של אנדרסון עוד מימי בית הספר<ref>נולן (2001), עמ' 63</ref>. בנוסף, הצטרף ללהקה ג'ון אוואן כפסנתרן באופן רשמי, לאחר שהיה לעזר באלבומי הלהקה הקודמים. האלבום היה אחד מהראשונים שהוקלטו על ידי חברת התקליטים איילנד רקורדס, שהייתה אז רק בחיתוליה.

חברי ג'ת'רו טאל הגיעו לאולפנים במטרה להקליט את האלבום וגילו כי להקת ההארד רוק הידועה לד זפלין, שהוקמה אך שנים אחדות קודם לכן, הקליטה במקביל את אלבומה Led Zeppelin IV באותו האולפן. שתי הלהקות נאלצו להתחלק ביניהן בזמני ההקלטות, ולא יכלו להקליט בו זמנית. אם היו עושים כן, קולות הלהקה השנייה מן החדר הסמוך היו עלולים לחדור להקלטה.

באופן כללי הלהקה לא התרשמה מהאולפנים, ומאוחר יותר כינה אנדרסון את האולפן כ"נוראי, קר ומלא בהד"<ref name=":0">מתוך ראיון למגזין Classic Rock, תחת הכותרת "The Last Gasp" (הנשפן האחרון), 2011.</ref>. במתחם האולפן נמצאו שני חדרי הקלטה: את הקטן מביניהם שכרו חברי לד זפלין, וג'ת'רו טאל זכו להקליט בזה הגדול.

כיוון שהמנגינות שבאלבום כללו כלים שונים ומגוונים, היה צורך להביא נגנים נוספים ואף תזמורות שינגנו את הקטעים שכתב אנדרסון. על הניצוח וניהול תפקידי התזמורת הופקדה די פאלמר, שעבדה עם הלהקה מאז אלבומם הראשון This Was משנת 1968. עבור השירים יוצאי הדופן שנכתבו לאלבום היה צורך בכלי נגינה רבים, ועל כן הלהקה הקליטה מגוון רב של כלי נשיפה, כלי קשת, כלי הקשה ואפילו מקהלת גברים (עבור השיר "My God"). Aqualung הוא האלבום האחרון של הלהקה שבו ניגן המתופף המקורי, קלייב באנקר, שפרש ממנה מאוחר יותר על מנת להקים משפחה<ref></ref>.

== סגנון מוזיקלי ==
שירי האלבום מייצגים סגנונות מוזיקליים רבים, החל מפולק, בלוז, מוזיקה פסיכדלית והארד רוק, וכלה במוזיקה דתית, מוזיקה קלאסית, ג'אז ופאנק. סגנון ההבי מטאל של שירים כמו "Locomotive Breath", "Hymn 43" ו-"Aqualung" נחשב כגורם נוסף להצלחה הגדולה של האלבום והלהקה בכלל, עם התפתחות ז'אנר הרוק הכבד בתקופה זו<ref name=":2"></ref>. בניגוד לאלבומיהם הקודמים של הלהקה, Aqualung מכיל קטעים אקוסטים רבים. בין השירים האקוסטיים באלבום נמנים "Cheap Day Return", "Wond'ring Aloud" ו-"Slipstream", שהם שירים קצרים ואקוסטיים לחלוטין, והשיר "Mother Goose" הוא אקוסטי ברובו. אנדרסון טוען כי ההשראה העיקרית שלו לכתיבת השירים היו רוי הרפר וברט יאנש<ref name=":0" />.

האלבום מכיל מורכבויות מלודיות רבות כמו שינויי סולם, הרמוניות מרובות כלים ושינויי מקצב פתאומיים<ref></ref>. אופיים של חלק נכבד מהשירים משתנה במהלכם, כדוגמת שיר הנושא "Aqualung". סגנונו וצורת הנגינה שבו משתנים החל ממוזיקת רוק כבד וכלה במוזיקה שקטה ואקוסטית, פולק, רוק וג'אז, סולו גיטרה בעל דיסטורשן וחזרה לקטע הרוק שבהתחלה. גם השיר "My God" ניחן במנגינה משתנה לאורכו; בתחילתו נשמעת מוזיקה כמו-דתית הכוללת מקהלת גברים, אך בהמשך הופכת מנגינת השיר לרוק.

== נושא האלבום ==
באופן כללי, ניתן לחלק את האלבום לשני נושאים מרכזיים - האחד הוא מוסדות הדת והכנסייה וההשפעה שלהן על החברה הנוצרית המודרנית, כמו גם "ההבחנה בין דת לאלוהים" (ראו מטה) - ואילו השני הוא אוכלוסיות שוליות ומדוכאות בחברה כגון חסרי בית, חולים סופניים, קשישים ועוד. ישנם גם כמה שירים העוסקים בחששותיו של אנדרסון, כותב השירים, מפני האצת החברה לעבר מצבים כמו קפיטליזם מוחלט והתפוצצות אוכלוסין<ref name=":11"></ref>.

הרעיון הראשוני לאלבום הגיע מאשתו של אנדרסון באותה תקופה, ג'ני פרנקס, שנהגה לצלם חסרי בית על גדות נהר התמזה, כחלק מתחביב אמנותי שרכשה. באחת הפעמים שהיא ובעלה צעדו לצד הנהר לכד את עיניהם מראהו המוזר והמיוחד של חסר בית יחיד, בעל בגדים בלויים ושיער וזקן ארוכים. דמותו לא עזבה אותם, ויחד הם כתבו בהשראתו את השיר "Aqualung", שהיה לשיר הנושא של האלבום<ref>נולן (2001), עמ' 64</ref>. לאחר מכן כתב אנדרסון מקבץ שירים נוספים, כאשר במבט רטרוספקטיבי התברר כי הם מתחלקים לשני נושאים כלליים, שבסופו של דבר קובצו לצד א' וצד ב' של התקליט. בעקבות החלוקה הכללית של השירים לשני צידי האלבום, נוצר הרושם כי לכל צד של התקליט יש נושא ספציפי, מבלי שאנדרסון התכוון לכך.

צד א' של התקליט מכיל שירים שעוסקים בדמויות שוליות בחברה המודרנית, בהם חסר הבית מהשיר "Aqualung", תלמידה העובדת בזנות מהשיר "Cross-Eyed Mary"<ref></ref>. לאחריהם שני שירים אוטוביוגרפיים של אנדרסון המדברים על פגישותיו עם אביו השוכב על ערש דווי<ref name=":1"/> ועוד שני שירים בנושאים שונים אך עם המכנה המשותף הדומה. צד ב' של האלבום, שכותרתו "אלוהיי" ("My God"), נתפס כבולט מבין השניים, ומכיל שלוש רצועות – "My God", "Hymn 43" ו-"Wind Up" – העוסקים בנצרות ובתפיסתה המודרנית באופן מפקפק וסולד. לצידן הוא מכיל שני שירים נוספים בנושאים אחרים אך לא בלתי קשורים. האחד הוא "Slipstream", שעוסק בחברה הקפיטליסטית ש'סוחטת' מהאזרחים הפשוטים את כל כספם, ואילו השני הוא "Locomotive Breath", שמתאר את הדהירה הבלתי ניתנת לעצירה אל מצב של התפוצצות אוכלוסין באמצעות מטאפורה של רכבת הדוהרת על המסילה<ref name=":11" />.

=== התאוריות לגבי 'אלבום קונספט' ===
הופעה של ג'ת'רו טאל משנת 2009 בה מופיע על מסך מאחורי הבמה תווי הנגינה והמילים של שיר הנושא "Aqualung"
האלבום, שסוקר רבות על ידי מבקרים ומאזינים, נחשב לעיתים קרובות, באופן שגוי, לאלבום קונספט שנושאו המרכזי הוא "ההבחנה בין דת לאלוהים"<ref></ref>. אלבום קונספט הוא אלבום שרצועותיו נועדו להעביר מסר מסוים, או לחלופין נרטיב עלילתי יחיד, בו השירים מתחברים זה לזה בצורה של התחלה, אמצע וסוף. באלבומי קונספט השירים מהווים יחדיו מסר או רעיון אחד שאינו מועבר בהכרח כאשר הם בנפרד<ref></ref><ref></ref>. על כן, באתר "AllMusic" נכתב כי "[האלבום] עוסק בהרהורים נמרצים על אמונה ודת"<ref name=":2" />, ובדיונים אקדמאיים שונים שעסקו באלבומי קונספט, הופיע Aqualung ברבות מהרשימות כאלבום קונספט משפיע<ref></ref><ref></ref><ref></ref>. אף על פי כן, חברי הלהקה הבהירו פעמים רבות כי הוא אינו אלבום קונספט כלל וכלל, ושזוהי פרשנות מוטעית של התוכן<ref></ref>.

למרות הנושאים הקשורים וההמשכיות שיש בין שיר לשיר לכאורה, חברי הלהקה, ובפרט אנדרסון, טענו בעקביות כי האלבום אינו עוסק בנושא מאחד. בראיון משנת 2005 שנכלל באלבום Aqualung Live מביע אנדרסון את דעתו בעניין<ref>מתוך Aqualung Live – ספטמבר 2005. הופץ על ידי R&M Entertainment, הופק על ידי איאן אנדרסון.</ref>:

מתופף הלהקה קלייב באנקר טען שכל עניין הקונספט הוא מקרה משעשע של 'טלפון שבור'. "אתה מנגן את התקליט לזוג אמריקאים, אומר להם שיש נושא לירי המקשר באופן רופף בין כמה מהשירים, ואז הם שמים לב לדמות המוזרה על העטיפה, ופתאום מופצת שמועה שג'ת'רו טאל עשו אלבום קונספט", טען<ref name="ReferenceA"/>.

מלבד אלוהים, מוזכרים באלבום נושאים כמו השפעות העיור על הטבע ומבנים חברתיים כמו דת וחברה, שלימים, יתפתחו באלבומים הבאים של הלהקה לנושאים מרכזיים<ref name=":1"/>. התסכול שחש אנדרסון מהיחס של הציבור לאלבום כאלבום קונספט הוביל אותו לכתיבת האלבום הבא Thick as a Brick, שהוא אלבום קונספט באופן מוחלט<ref></ref>.

בראיון משנת 2011 נשאל אנדרסון האם בשירים שכתב עבור האלבום קיים ניסיון לשנות את דעותיהם של המאזינים ולשכנע אותם בנושאים המועברים בשיריו. בתגובה ענה כי "בוודאי שמעולם לא ניסיתי לעורר או להכריח שינוי אצל אנשים אחרים. כל מה שעושה אמן הוא לשקף את מה שהוא רואה ואת מה שהוא מפרש מסביבה שלו. אני נוהג להתבונן סביב ברעיונות ומחשבות. אני חושב שזה באמת תפקידו של המלחין, האמן, הצייר או הסופר, להציג בפני אנשים אחרים אפשרויות"<ref></ref>.
הלהקה בהופעה משנת [[1973|טקסט=|ימין]]

=== שירים נוספים ===
השיר "Lick Your Fingers Clean" הוקלט במקור עבור האלבום, אך לא נכלל בו לבסוף מסיבות טכניות<ref name=":10">מור (2004), עמ' 60-61</ref>. לאחר מכן, בשנת 1974, עובד השיר מחדש ונכנס לאלבום War Child. ההקלטה המקורית של השיר יצאה לאור בשנת 1988 בתקליטור מיוחד לרגל 20 שנים לג'ת'רו טאל. בנוסף, הוא נכלל גם כרצועת בונוס במהדורות מאוחרות יותר של Aqualung, ב-1996 וב-2011<ref name=":10" />.

שיר נוסף, "Wond'ring Again", הוקלט ב־21 ביוני 1970 יחד עם הגרסה המקורית של השיר "Wond'ring Aloud", והיה אמור להיכלל באלבום כחלק ב'. לבסוף הוחלט שלא להכניס אותו<ref></ref>, אך הוא יצא לאור שנתיים מאוחר יותר באלבום האוסף "Living in the Past" משנת 1972. בשיר ניגן על גיטרת הבס המוזיקאי גלן קורניק, שהיה הבסיסט המקורי של הלהקה ופוטר בשנת 1970. לימים אמר קורניק ש"Wond'ring Aloud" בגרסתו המקורית הוא השיר האהוב עליו מכל שירי הלהקה<ref name=":0" />.

== עטיפת האלבום ==
עטיפת האלבום מציגה איור מאת ברטון סילברמן. זהו דיוקן בצבעי מים של גבר חסר בית ארוך שיער וזקן הלבוש בגדים עלובים ומרופטים. הגבר נראה שולח ידו לכיסו כשעל פניו מבט 'ערמומי' במקצת. הציור, כמו גם שיר הנושא של האלבום, צויר בהשראת תמונה שצילמה אשתו של אנדרסון, ג'ני פרנקס. בתמונתה מופיע חסר בית בודד היושב על גדות נהר התמזה בלונדון. בראיון עם אנדרסון אמר כי בדיעבד, התמונה של פרנקס הייתה טובה יותר כעטיפה לאלבום מאשר האיור הסופי<ref name=":1" />, אף שאיור העטיפה כבר הפך לאייקוני ברבות השנים.

היצירה נרכשה והוזמנה על ידי יושב ראש קרייסליס רקורדס, טרי אליס, בשנת 1971<ref name=":7"></ref>. אליס פנה אל סילברמן והציע לו כ-1,500 דולר<ref name=":9"></ref> (בערך 10,500 דולר כיום<ref></ref>) בעבור ציור עטיפה לאלבום, ללא חוזה כתוב<ref></ref>. אליס טען כי התמונה תשמש אך ורק עבור עטיפת האלבום, אולם לאחר שהתפרסם וזכה להצלחה גדולה מהצפוי, החלו לשווק חולצות וכוסות קפה שעטיפת האלבום מופיעה עליהם<ref name=":7" />. על כן דרש סילברמן תשלום נוסף בעבור השימוש באיור בתור מרצ'נדייזינג<ref name=":7" />.

הציור המקורי של העטיפה הקדמית והאחורית נעלם. על פי סברה אחת הוא נגנב מחדר המלון שבו ישן סילברמן בלונדון<ref name=":0" />. על פי סברה נוספת, אותה מקדם סילברמן, הציור נגנב ממשרדו של טרי אליס לאחר שהזמין אותה מסילברמן<ref name=":7" />. הציורים המקוריים ששומשו לעיצוב פנים האלבום, מצויים עדיין אצל סילברמן.

במרוצת השנים ניסה הצייר כמה וכמה פעמים לקבל תגמול הוגן לציורו, שהופיע על גבי למעלה מ-7 מיליון עותקים, ואף הצטייד בעורך דין על מנת לתבוע מקרייסליס רקורדס את הזכויות על הציור. אולם היעדר חוזה כתוב וחוקי זכויות היוצרים המיושנים מנעו ממנו לקיים תביעה ממשית והוא נאלץ לסגת. על פי טענת בנו, הוא אף פנה באחת הפעמים לאנדרסון על מנת שיצטרף למאבק להשגת הזכויות על הציור, אך זה סירב<ref name=":7" />.

== הוצאה לאור ==
סולן הלהקה, איאן אנדרסון. כתב והלחין את כל שירי האלבום, שר ומנגן על [[חליל וגיטרה אקוסטית והיה המפיק הראשי.]]האלבום יצא לאור בבריטניה לראשונה ב-19 במרץ 1971, על ידי חברות התקליטים קרייסליס רקורדס ואיילנד רקורדס. חברות אלה היו אחראיות להפיצו באירופה, שם זכה להצלחה כבירה. על כן, נחתם הסכם עם חברת התקליטים האמריקאית Reprise Records, שדאגה להפצת האלבום בשאר העולם. בצורה זו, פורסמו מהדורות של האלבום בארצות הברית, אוסטרליה, קנדה ויפן<ref></ref>.

האלבום יצא מחדש במהדורת 40 שנה ב-31 באוקטובר 2011. המהדורה הכילה סטריאו חדש בעריכתו של סטיבן וילסון, ופורסמה בשתי גרסאות: האחת, "מהדורת אספנים", המכילה את האלבום בצורת אריך-נגן (תקליט ויניל), שני תקליטורים וספר בעל כריכה קשה אודות האלבום. השנייה, "מהדורה מיוחדת", הכילה שני תקליטורים בלבד ומהדורה מקוצרת של הספר<ref></ref>. וילסון סיפר לאחר פרסום המהדורה כי <ref></ref>.

== ביקורות ודירוגים ==

האלבום זוכה לביקורות טובות באופן גורף מצד מבקרי מוזיקה עכשוויים. בן גרסון, כתב מגזין רולינג סטון, שיבח את "המוזיקליות שלו", וכינה אותו "רציני ואינטליגנטי", אם כי הדגיש שרצינותו "מערערת" על איכותו<ref name=":3" />. במגזין סאונדס נכתב כי "הטעם והגיוון" של האלבום הפכו אותו ליצירה "המשובחת ביותר" של הלהקה<ref></ref>.

Aqualung נבחר למקום ה-22 ברשימת 100 האלבומים הטובים בכל הזמנים על פי סקר המבקרים לשנת 1971 של מגזין The Village Voice<ref></ref>. האלבום הוצב במקום 337 במצעד 500 האלבומים הגדולים בכל הזמנים של רולינג סטון<ref></ref>. בביקורות רטרוספקטיביות על האלבום הוא מתואר לרוב כיוצא מן הכלל ונתפס כקלאסיקה<ref></ref><ref></ref>. ברוס אדר מאתר AllMusic תיאר את האלבום כ"אמירה נועזת" ו"עמוקה ביותר"<ref name=":2" />. שון מרפי מהמגזין האינטרנטי PopMatters כתב בסקירת 40 שנה לאלבום כי "[האלבום] הוא, בשיא הזהירות, אבן פינה בקאנון הרוק המתקדם שהתהווה באותה עת, אך הוא קיים לגמרי בפני עצמו"<ref></ref>.

סטיב האריס, נגן הבס של להקת ההבי-מטאל איירון מיידן שידוע כמעריץ גדול של הלהקה<ref name=":9" />, כינה את Aqualung "אלבום קלאסי", ושיבח את "נגינתו הפנטסטית, השירים הפנטסטיים והאווירה". איירון מיידן אף ביצעה גרסת כיסוי לשיר "Cross-Eyed Mary" בתור צד ב' של הסינגל "The Trooper" מ־1983<ref name=":0" />. האלבום זכה לאהדה רבה על ידי יוצרי וסוקרי מוזיקה עכשיווים (ראו דירוגים רטרוספקטיביים). סולו הגיטרה של גיטריסט הלהקה מרטין באר בשיר "Aqualung" נכלל ברשימת "20 סולואי הגיטרות הגדולים בכל הזמנים" של מגזין גיטריסט במקום ה-20<ref name=":6"></ref>.

היו גם כאלה שראו את האלבום בעין פחות יפה. קבוצות דתיות שונות יצאו נגד האלבום בטענה שהוא מבזה את הכנסייה הנוצרית ואת אלוהים<ref>אלן פ. מור (2004)</ref>. רוברט כריסטגאו, כתב מגזין וילג' ווייס, מתח ביקורת רבה על האלבום בביקורת משנת 1981, ותיאר את תחומי העניין התרבותיים של אנדרסון ואת דעותיו השליליות על דת והתנהגות אנושית כמשעממים ויומרניים כאחד<ref></ref>.

=== דירוגים רטרוספקטיביים ===
{| class="wikitable"
|+
!מגזין/אתר
!מדינה
!מצעד/רשימה
!שנה
!דירוג
|-
|וילג' ווייס
| ארצות הברית
|The 1971 Pazz & Jop Critics Poll
|1972
|22
|-
|קלאסיק רוק
| הממלכה המאוחדת
|The 100 Greatest Rock Albums of All Time
|2001
|30
|-
|רולינג סטון
| ארצות הברית
|500 האלבומים הגדולים בכל הזמנים
|2012
|337
|-
|100 האלבומים הנמכרים של שנות ה-70
| הממלכה המאוחדת
|100 האלבומים הנמכרים של שנות ה-70<ref></ref>
|2004
|90
|-
|מגזין Q
| הממלכה המאוחדת
|40 Cosmic Rock Albums<ref>מגזין Q, תחת הכותרת "Pink Floyd & The Story of Prog" (פינק פלויד וסיפורו של הרוק המתקדם). 1 ביולי 2005</ref>
|2005
|7
|-
|1001 אלבומים שעליכם לשמוע לפני מותכם
| ארצות הברית
|1001 אלבומים שעליכם לשמוע לפני מותכם<ref></ref>
|2005
|אין דירוג
|-
|מגזין גיטריסט
| הממלכה המאוחדת
|The 20 Greatest Guitar Solos of All Time<ref name=":6" />
|2011
|20
|-
|פרוג מגזין
| הממלכה המאוחדת
|The 100 Greatest Prog Albums of All Time<ref></ref>
|2014
|43
|}

=== הצלחה מסחרית ===
האלבום היה להצלחה מסחרית עצומה ובלתי צפויה ברחבי העולם. הוא הגיע למקום 7 במצעד בילבורד 200 האמריקאי<ref></ref> (שיא זמני של הלהקה, עד שהאלבום הבא, "Thick as a Brick", הגיע למקום הראשון<ref></ref>). במצעד האלבומים הבריטי הגיע למקום 4<ref name=":4" />, במצעד האלבומים האיטלקי הגיע למקום 2<ref name=":5" />, במצעד האלבומים הקנדי הגיע למקום 5<ref></ref> במצעד האלבומים האוסטרלי הגיע למקום 5 גם כן<ref></ref> ובמצעד האלבומים הנורווגי הוא הגיע למקום 3<ref></ref>. האלבום הגיע למעמד פלטינה בארצות הברית (עם למעלה מ-3,000,000 עותקים שנמכרו) ב-1989<ref></ref>, למעמד זהב בגרמניה (עם למעלה מ-250,000 עותקים שנמכרו) ב-2008<ref></ref> ובבריטניה (עם למעלה מ-100,000 עותקים שנמכרו) ב-2013<ref></ref>.

הסינגל "Hymn 43" הגיע למקום 91 במצעד הבילבורד הוט 100<ref></ref>, ומקבילו "Locomotive Breath" הגיע אף למקום 62<ref></ref>. במרוצת השנים מכר האלבום יותר מ-7,000,000 עותקים ברחבי העולם והפך לאלבום הנמכר ביותר של הלהקה<ref></ref>. Aqualung הוא אחד משני האלבומים היחידים של הלהקה שהוקלט בצורת צליל קוואדרופוני (שיטה שבה מקליטים דרך ארבעה מקרופונים שכל אחד מהם קולט תדרים אחדים), יחד עם האלבום משנת 1974, "War Child". רצועות מסוימות באלבום נכנסו למשחק הווידאו הפופולרי Rock Band בתור שלבים להורדה<ref></ref>.
{| class="wikitable"
|+
! colspan="4" |נתוני מכירות
|-
!מדינה
!ארגון
!שנה
!מעמד וכמות העותקים
|-
| ארצות הברית
|איגוד תעשיית ההקלטות האמריקאי
|1989
|3X פלטינה (מעל 3,000,000 עותקים)<ref></ref>
|-
| גרמניה
|איגוד תעשיית ההקלטות הגרמני
|2008
|זהב (מעל 250,000 עותקים)<ref></ref>
|-
| הממלכה המאוחדת
|איגוד תעשיית ההקלטות הבריטי
|2013
|זהב (מעל 100,000 עותקים)<ref></ref>
|}

== השפעה ==
בשנת 2021 מלאו 50 שנים לצאת האלבום. לרגל כך, התפרסמו מגוון מאמרים וראיונות שסבבו סביב נושאיו והרעיונות המובאים בו, כמו גם חדשנותו יוצאת הדופן. מורגן אנוס מאתר האינטרנט של גראמי פרסם מאמר ובו כתב על שיר הנושא כי "נכון לעכשיו, Aqualung של ג'ת'רו טאל שובח על ידי כולם, מרון בורגונדי ועד טוני סופרן, אך מורכבות השיר יורדת שכבות רבות מתחת לבדיחות זרוקות. ניתן לטעון שהוא היה יכול להציל את העולם"<ref></ref>. ג'וף טוביה ג'וניור פרסם מאמר במגזין The Tufts Daily הסוקר את השפעת האלבום על הרוק המתקדם בבריטניה, וכתב: "ההצלחה של Aqualung [...] אפשרה לג'ת'רו טאל להרוויח כראוי את מקומה כמרכיב מרכזי בסצנת הרוק המתקדמת בבריטניה [...] בזכות Aqualung, ג'תרו טאל מוקמה כראוי על מפת מוזיקת הרוק, והסאונד של האלבום, בזמן צאתו, הוא יחיד במינו"<ref></ref>.

בעקבות האלבום פורסמו שני ספרים העוסקים בתולדות הלהקה ובפרט באלבום ובתוכנו, "Jethro Tull's Aqualung" מאת אלן פ. מור ו"Jethro Tull - Aqualung" מאת האל לאונרד. בספרו של מור נכתב כי "Aqualung משנת 1971, עם תוכנו הלירי הפרובוקטיבי ותזוזות המוזיקה הרציפות שלו, הוא התקליט המצליח ביותר והלא מובן ביותר [של הלהקה]"<ref>אלן פ. מור (2004), עמ' 111 [כריכה אחורית]</ref>.

נכון ל-2021 נמכרו בסך הכל 7 מיליון עותקים של האלבום, והוא הושמע בשירותי הזרמת מדיה למעלה מ-80 מיליון פעמים<ref></ref>.

== רשימת רצועות ==
את כל השירים חיבר והלחין איאן אנדרסון.

== קרדיטים ==
=== ג'ת'רו טאל ===
* איאן אנדרסון – שירה, חליל צד, גיטרה אקוסטית
* מרטין באר – גיטרה חשמלית, חלילית
* ג'פרי האמונד – גיטרה בס, קול שני (בשיר "Mother Goose")
* ג'ון אוואן – פסנתר, אורגן האמונד, עוגב
* קלייב באנקר – תופים, כלי הקשה

=== נגנים נוספים ===
* גלן קונריק – גיטרה בס (בגרסאות המוקדמות של "My God" ו-"Wondring Aloud")
* די פאלמר – עיבוד תזמורתי
* טרי אליס – הפקה מוזיקלית

=== צוות ההפקה ===
* ברטון סילברמן – ציור העטיפה
* ג'ון בראנס – מהנדס הקלטות

== מצעדים ==

== לקריאה נוספת ==
* Jethro Tull - Aqualung : מאת האל לאונרד, 1 בינואר 2005 ([https://books.google.co.il/books?id=5UUbAAAACAAJ&dq=jethro+tull&hl=iw&sa=X&ved=2ahUKEwjQ9bXeoKXsAhUM_KQKHU2uBYcQ6AEwAHoECAEQAg קישור ל-Google Books])
* Jethro Tull: A History of the Band : מאת סקוט אלן נולן, 21 בנובמבר 2001 ([https://books.google.co.il/books?id=AsvpFwKVCN4C&printsec=frontcover&dq=jethro+tull&hl=iw&sa=X&ved=2ahUKEwjQ9bXeoKXsAhUM_KQKHU2uBYcQ6AEwBXoECAUQAg#v=onepage&q=jethro%20tull&f=false קישור ל-Google Books])
* Original Jethro Tull: The Glory Years, 1968-1980 : מאת גרי פאקר, 7 בספטמבר 2018 ([https://books.google.co.il/books?id=-3FuDwAAQBAJ&printsec=frontcover&dq=jethro+tull&hl=iw&sa=X&ved=2ahUKEwjQ9bXeoKXsAhUM_KQKHU2uBYcQ6AEwAXoECAQQAg#v=onepage&q=jethro%20tull&f=false קישור ל-Google Books])
* Jethro Tull's Aqualung : מאת אלן פ. מור, 10 באוגוסט 2004 ([https://books.google.co.il/books?id=DMWoAwAAQBAJ&printsec=frontcover&hl=iw#v=onepage&q&f=false קישור ל-Google Books])

== קישורים חיצוניים ==

* [https://www.discogs.com/release/708318 מידע על האלבום] באתר Discogs
* [https://theoutline.com/post/4490/jethro-tull-aqualung-cover-artist-burton-silverman?zd=1&zi=v3f6zqfg "אבי צייר את עטיפת האלבום 'Aqualung' וזה רודף אותו מאז"] – כתבה אודות ברטון סילברמן

== הערות שוליים ==

קטגוריה:אלבומי ג'ת'רו טאל
קטגוריה:אלבומים באנגלית
קטגוריה:אלבומי רוק מתקדם
קטגוריה:אלבומי חברת איילנד רקורדס
קטגוריה:אלבומי קונספט